tartuNLP/wikipedia-smugri-20251201 huggingface dataset:
Al-Hisn (Jordania)

Al-Hisn (, joskus Al-Husn tai Hoson) on kaupunki Jordanian Irbidin kuvernementissa. Sen asukasluku oli vuoden 2024 lopussa 43 073.
Maantiede.
Al-Hisn sijaitsee Jordanian Irbidin kuvernementissa ja se on osa Irbidin piirikuntaa. Irbidin kaupunki sijaitsee hieman al-Hisnista pohjoiseen. Ympäröivällä alueella on lukuisia kukkuloita. Lähellä sijaitsee myös kivilouhoksia.
Historia.
Paikalta on tehty arkeologisia löydöksiä pronssikaudelta roomalaiselle ja bysanttilaiselle kaudelle. Mahdollisesti se on kuulunut aikanaan Dekapoliin ja sen on joskus ehdotettu olevan antiikin Dionin kaupungin sijaintipaikka. Kaupungin nykyinen nimi on arabiaa ja tarkoittaa linnoitusta.
Alueesta tuli aikanaan osa Osmanien valtakuntaa. Vaikutusvaltainen osmanikuvernööri Zahir al-Umar al-Zaydani rakennutti paikalle linnoituksen vuonna 1774 ja paikka sai hallinnnollista merkitystä. 1880-luvulla kaupungin asukkaista noin 4 000 oli kristittyjä ja 1 200 muslimeja. Kristityistä lähes kaikki olivat ortodokseja.
Vuonna 1968 kaupungin viereen perustettiin Husnin pakolaisleiri Palestiinan Länsirannalta tulleille pakolaisille.
Väestö.
Al-Hisnin asukasluku oli Jordanian tilastokeskuksen mukaan vuoden 2024 lopussa 43 073. Paikallinen väestö koostuu edelleen kristityistä ja muslimeista. Monet työskentelevät paikallisilla louhoksilla tai Irbidin kaupungissa.
Kevyt osasto 2 (jatkosota)

Kevyt osasto 2 (KevOs 2) oli Suomen maavoimien jatkosodan aikainen yksikkö, joka kuului 14. divisioonaan. Se oli kolmen jalkaväkikomppanian muodostama yksikkö, jossa oli lisäksi esikunta, viesti-, kuljetus- ja huoltojoukkueet. Osastossa oli noin 750 miestä.
Perustaminen.
Kevyt osasto 2 perustettiin 17.-19. kesäkuuta 1941 liikekannallepanossa Kiuruvedellä, ja se koostui pääasiassa Kiuruveden miehistä.
Alkuperäinen KevOs 2 hajotettiin marraskuun alussa 1941, ja suurin osa osaston Kiuruveden nuorista miehistä jatkoi Rukajärven suunnan taistelujoukoissa JR 10:n ja RjP 6:n riveissä. Kevyt Osasto sai täydennystä vanhemmasta ikäluokasta, joista keväällä 1942 suurin osa kotiutettiin. 
Taisteluista.
14. divisioona, johon KevOs 2 kuului, keskitettiin sodan alussa Lieksan–Kuhmon alueelle. Divisioona valtaa 7. heinäkuuta 1941 Repolan kohtaamatta enää mainittavaa vastarintaa. Tässä vaiheessa divisioonan esikunta käskee suoritettavaksi tiedusteluretken, jota on käytetty Rukajärven tie -elokuvan käsikirjoituksen lähtökohtana. Kaksi joukkuetta KevOs 2:sta johtajanaan luutnantti Pentti Perttuli (elokuvassa Perkola) lähtee kiertämään Lieksajärven oikealta puolelta sen toiselle rannalle selvittämään vihollisen olinpaikkoja ja liikenneyhteyksiä. Retki alkoi 8. ja päättyi 11. heinäkuuta, ja sen tuloksena Perttulin johtamat kaksi joukkuetta olivat ottaneet haltuun suuren ja tärkeän erämaakaistan, minkä tiedon turvin divisioona saattoi jatkaa matkaansa.
Lakkauttaminen.
Kevyt Osasto 2 lakkautettiin 26. heinäkuuta 1942.
Luettelo Jordanian pääministereistä

Jordanian pääministeri on Jordanian hallituksen johtaja. Jordanian kuningas nimittää pääministerin.
Potockin palatsi

Potockin palatsi () on Ukrainan Lvivin keskustan Halytšin piirissä sijaitseva, vuosina 1880–1890 rakennettu neoklassista tyyliä edustava palatsirakennus. Se rakennettiin Itävalta-Unkarin aikana, Galitsian kuvernöörinä vuosina 1875–1883 toimineen puolalais-itävaltalaisen kreivi Alfred Józef Potockin käskystä. Palatsissa toimii nykyään Ukrainan suurimpiin kuuluva taidemuseo, Lvivin kansallinen taidegalleria.
Rörö

Rörö on taajama samannimisellä saarella Öckerön kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 253 asukasta vuoden 2023 lopussa.
Kalvsund

Kalvsund on taajama Öckerön kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 233 asukasta vuoden 2023 lopussa.
Hovsta

Hovsta on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 2 734 asukasta vuoden 2023 lopussa.
Odensbacken

Odensbacken on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 1 275 asukasta vuoden 2023 lopussa.
Eemili E. Nordlund

Eemeli (Eemili) Edvard Nordlund (29. toukokuuta 1875 Merikarvia – 5. joulukuuta 1947) oli suomalainen Kajaanissa asunut raatimies, urheiluvaikuttaja ja päätoimittaja.
Nordlund kävi viisi luokkaa lyseota ja meni sitten apteekkialalle. Hän oli apteekkioppilaana 1894–1898 mutta siirtyi sitten sanomalehtialalle. Nordlund oli Suupohjan Kaiku-lehden apu- ja päätoimittajana 1898–1902, Ilkka-lehden toimitussihteerinä 1906, Satakunnan Sanomain toimitussihteerinä 1906–1907, Kajaanin Lehden vastaavana ja päätoimittajana 1908–1909 ja 1911–1920 sekä Kajaanin Uutisten vastaavana toimittajana 1921–1922. Vuodesta 1922 alkaen hän oli kunnallisneuvosmiehenä Kajaanissa.
Nordlund oli tunnettu aktivistina ja itsenäisyysmiehenä. Vuonna 1917 venäläiset santarmit vangitsivat hänet ja hän sai olla kuusi viikkoa Mikkelin lääninvankilassa kunnes Venäjän maaliskuun vallankumous vapautti hänet. Nordlund osallistui Kajaanin kunnalliselämään ja Kansallisen Edistyspuolueen paikalliseen toimintaan. Nordlund oli Kajaanin yleisen sairaalan taloudenhoitajana vuodesta 1918, Kajaanin Sanomalehti ja Kirjapaino Oy:n isännöitsijänä 1910–1920, Kajaanin kaupungin taksoitussihteerinä 1925–1931, Kajaanin terveydenhoitolautakunnan sihteerinä 1909–1919, Kajaanin rahatoimikamarin sihteerinä 1916–1918, Kainuun urheilupiirissä rahastonhoitajana 1912–1920, varapuheenjohtajana 1911–1921 sekä puheenjohtajana 1923–1927. Kajaanin VPK:n ylipäällikkönä Nordlund oli 1924–1931 sekä SVUL:n liittohallituksen jäsenenä 1925–1931. Kainuun urheilupiirin kunniapuheenjohtajana hän on vuodesta 1928 alkaen.
Urho Kekkonen oli Nordlundin päätoimittajakaudella Kajaanin Lehdessä toimittajana kahteen otteeseen 1919 ja 1920. Nordlund oli Kekkosen kertoman mukaan liberaali ja K. J. Ståhlbergin kannattaja. Vuonna 1931 Lapuan liikkeen kannattajat töhrivät Nordlundin asunnon punamaalilla ja sirpinkuvilla.
Vintrosa

Vintrosa on taajama Örebron ja Lekebergin kuntien alueella Örebron läänissä Närken historiallisessa maakunnassa Ruotsissa. Taajamassa oli 3 156 asukasta vuoden 2023 lopussa.
Dzerkalo tyžnja

Dzerkalo tyžnja (, suom. ’Viikon peili’) on ukrainalainen poliitiikkaa analysoiva verkkosivusto. Se oli alkujaan vuonna 1994 Kiovassa perustettu venäjänkielinen poliitiikkaa analysoiva, viikoittain ilmestynyt liberaali aikakauslehti. Vuodesta 2000 lähtien lehteä julkaistiin lauantaisin venäjäksi ja ukrainaksi. Vuonna 2007 levikiksi saatiin 51 416. Julkaisun keskeisimpiä aihealueita olivat valta (politiikka ja lainsäädäntö), raha (talous, pankit, tuotanto, tekniikka) ja ihminen (koulutus, tiede, lääketiede, ympäristö, kulttuuri, uskonto, jne.). Lehti on ollut kokoonsa nähden vaikutusvaltainen.
Nykyään uutisia ja analyysejä julkaistaan ukrainan, venäjän ja englannin kielellä. Venäjänkielisestä alkuperästä on yhä muistutuksena logon ZN-lyhenne.
Ekeby-Almby

Ekeby-Almby on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 2 192 asukasta vuoden 2023 lopussa.
Stora Mellösa

Stora Mellösa on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 829 asukasta vuoden 2023 lopussa.
Dilema Veche

Dilema Veche on romanialainen politiikkaa ja kulttuuria käsittelevä viikkolehti. Se on perustettu vuonna 1993 ja ilmestyy torstaisin.
Will Elliott

Will Elliott (s. 1979) on australialainen kauhu- ja fantasiakirjailija.
Elliott opiskeli oikeustiedettä, mutta keskeytti opintonsa saatuaan skitsofrenian diagnoosin. Hänen ensimmäinen romaaninsa oli "The Pilo Family Circus" (2006), jolla hän sai useita kirjallisuuspalkintoja, kuten ABC Fiction Awardin ja vuoden 2007 Ditmar-palkinnon. Vuonna 2009 Elliott käsitteli omaa kokemustaan skitsofreniasta muistelmateoksessa "Strange Places" (2009), jolla hän oli ehdokkaana Prime Minister’s Literary Awardin saajaksi.
Observator Cultural

Observator Cultural on romanialainen taidetta, kulttuuria ja politiikkaa käsittelevä viikkolehti. Se on perustettu vuonna 2000.
Jurnalul Național

Jurnalul Național on romanialainen vuonna 1993 perustettu sanomalehti, jonka omistaa liikemies Dan Voiculescu.
Adevărul

Adevărul (rom. ’totuus’) on romanialainen vuonna 1989 perustettu sanomalehti. Se korvasi aiemman kommunistien puoluelehden "Scînteian". Nykyisin lehti on keskusta-oikeistolainen ja kuuluu liikemies Cristian Burcille. "Adevărul" palasi vuonna 2017 broadsheet-sivukokoon, koska lukijoiden oli havaittu yhdistävän kyseisen formaatin mielessään laatujournalismiin.
Viljo Wallenius

Viljo Henrik Wallenius (25. marraskuuta 1907 – 26. toukokuuta 1935) oli suomalainen oopperalaulaja, äänialaltaan basso. 
Viljo Wallenius suoritti lauluopintonsa Viipurissa ja oli sitten muutaman vuoden ajan Suomalaisessa Oopperassa. Keuhkotauti katkaisi Walleniuksen alkavan uran pariinkin kertaan, jolloin myös lauluopinnotkin keskeytyivät. Hän esiintyi muun muassa Pohjalaisten vallesmannina, ylipappina Taikahuilussa ja eräissä pienemmissä osissa Wagner-oopperoissa. Wallenius kuoli 27-vuotiaana keuhkotautiin toukokuussa 1935.
Sueye Park

Sueye Park (; s. 2000 Daegu) on eteläkorealainen viulisti.
Park suoritti kandidaatin ja maisterin tutkinnot Berliinin Hanns Eisler -musiikkikorkeakoulussa, jossa hän sitten aloitti diplomiohjelman suorittamisen Ulf Wallinin johdolla. Hän on työskennellyt Wallinin assistenttina. Park on tehnyt levytyksiä BIS Recordsille Roland Pöntisen ja Osmo Vänskän kanssa. Hän voitti Jean Sibelius -viulukilpailun vuonna 2025.
Motherhood

Motherhood (myös Motherhood – Superäiti) on vuonna 2009 ensi-iltansa saanut Katherine Dieckmannin käsikirjoittama ja ohjaama yhdysvaltalainen draamakomediaelokuva, jonka pääosissa ovat Uma Thurman, Minnie Driver ja Anthony Edwards.
Elokuva oli ilmestyessään floppi ja sai kielteisen vastaanoton niin kriitikoilta kuin yleisöltäkin. Uma Thurman palkittiin roolisuorituksestaan parhaan naisnäyttelijän palkinnolla Bostonin elokuvajuhlilla syyskuussa 2009.
Juoni.
Elokuva sijoittuu New Yorkiin ja kertoo kahden lapsen äiti Eliza Welshistä, joka yrittää tasapainotella perhe-elämän ja uransa haasteiden välillä. Hänen arkensa on kaaosta, sillä hänen 6-vuotias Clara-tyttärensä ja 2-vuotias Lucas-poikansa täystyöllistävät. Kaiken lisäksi hänen pitäisi löytää jostain aikaa myös työnteolle, aviomiehelle ja parhaalle ystävälle. Kun hän on hermoromahduksen partaalla, hän oivaltaa ratkaisun: hemmotteludrinkit, oikea elämänasenne ja blogin kirjoittaminen.
Näyttelijät.
Jodie Foster esiintyy elokuvassa cameoroolissa äitinä, jota seuraa paparazzi.
Tuotanto.
Kuvaukset.
"Motherhoodin" kuvaukset alkoivat toukokuussa 2008 ja kestivät noin 25 päivää. Elokuva kuvattiin New Yorkissa.
Ensi-ilta ja vastaanotto.
"Motherhood" sai ensi-iltansa Sundancen elokuvajuhlilla tammikuussa 2009. Elokuvajuhlilla elokuva sai laimean vastaanoton. Elokuva julkaistiin rajoitetusti tietyissä elokuvateattereissa Yhdysvalloissa 23. lokakuuta 2009. Suomessa elokuva ei saanut teatterilevitystä, vaan Nordisk Film julkaisi sen suoraan DVD-levitykseen.
"Motherhood" on saanut sekä kriitikoilta että katsojilta kielteisiä arvioita. Rotten Tomatoes -sivuston mukaan 20 prosenttia kriitikoista on antanut elokuvalle myönteisen arvosanan. Keräys perustuu 51 arviointiin, joista kymmenen on ”tuoreita” ja 41 ”mätiä”. Yli 2 500 käyttäjästä 16 prosenttia on antanut elokuvalle myönteisen arvosanan 2,3/5 keskiarvolla. Metacritic-sivuston mukaan 15 arvostelun perusteella elokuva on saanut 34 pistettä sadasta mahdollisesta. Metacriticin viisi käyttäjää on antanut elokuvalle keskiarvon 2,8/10.
Pyhän Mikaelin kappeli (Pietarsaari)

Pyhän Mikaelin kappeli on katolisen Pyhän Ristin seurakunnan kappeli Pietarsaaressa. Kirkon on suunnitellut arkkitehti Joel Fr. Holm. Se on valmistunut vuonna 1928.
Kirkkorakennus on alun perin rakennettu metodistien rukoushuoneeksi. Ruotsissa asunut pietarsaarelaissyntyinen katolilainen Yvonne Ricci osti rakennuksen katoliselle kirkolle kasvaneen katolisen seurakunnan tarpeisiin. Vuonna 1992 piispa Paul Verschuren siunasi kappelin.
Northwind Church

Northwind Church on vuonna 2017 perustettu helsinkiläinen tunnustuskuntiin kuulumaton seurakunta. Seurakunta on syntynyt Northwind Collective -ylistysryhmän ympärille ja siinä on ollut mukana muun muassa pääkaupunkiseudun helluntaiseurakuntien jäseniä. Seurakunnan perustajia ovat Rodrigo ja Saara Campos. Seurakunnan toimintaan kuuluu muun muassa pienryhmätoiminta sekä hengellisen kasvun koulutus. Seurakunta järjestää muun muassa "Alttari"-ylistyskoulua, musiikki- ja tanssikoulua sekä nuorten johtajuuskoulutusta.
Kultainen malja

Kultainen malja () on vuonna 2000 ensi-iltansa saanut James Ivoryn ohjaama romanttinen pukudraama, jonka pääosissa ovat Kate Beckinsale, James Fox, Anjelica Huston, Nick Nolte, Jeremy Northam, Madeleine Potter ja Uma Thurman. Elokuva perustuu Henry Jamesin vuonna 1904 ilmestyneeseen romaaniin "The Golden Bowl", jonka pohjalta Ruth Prawer Jhabvala sovitti käsikirjoituksen.
Elokuva sai maailmanensi-iltansa vuoden 2000 Cannesin elokuvajuhlilla ja kilpaili pääkilpailusarjassa, jossa se oli ehdolla parhaan elokuvan Kultaisen palmun saajaksi.
Juoni.
Elokuva sijoittuu Englantiin ja Italiaan vuosille 1903–1909 ja kertoo kahdesta toisiinsa kietoutuvasta avioliitosta, jotka koettelevat soveliaisuuden rajoja. Varakas amerikkalaisperijätär Maggie Verver (Kate Beckinsale) menee naimisiin köyhän italialaiskreivi Amerigon (Jeremy Northam) kanssa. Todellisuudessa Amerigo on rakastunut Maggien ystävättäreen Charlotte Stantiin (Uma Thurman), joka vuorostaan menee naimisiin Maggien varakkaan isän Adam Ververin (Nick Nolte) kanssa.
Tuotanto.
Kuvaukset.
"Kultainen malja" kuvattiin Englannissa ja Italiassa. Englannissa elokuvaa kuvattiin muun muassa Belvoir Castlessa Leicestershiressa, Burghley Housessa Lincolnshiressa, Helmingham Hallissa Suffolkissa sekä Syon Housessa, Lancaster Housessa ja Mansion Housessa Lontoossa. Italiassa elokuvan kuvauspaikkoina olivat Rooman metropolikaupungissa Castello Massimo -linna Arsolissa ja Palazzo Borghese -linna Artenassa.
Ensi-ilta ja vastaanotto.
"Kultainen malja" sai maailmanensi-iltansa Cannesin elokuvajuhlilla 14. toukokuuta 2000. Elokuva julkaistiin elokuvateattereissa Ranskassa 13. syyskuuta 2000, Yhdistyneessä kuningaskunnassa 3. marraskuuta 2000 ja Yhdysvalloissa 27. huhtikuuta 2001. Maailmanlaajuisesti elokuva tuotti 5,7 miljoonan dollarin lipputulot.
"Kultainen malja" on saanut sekä kriitikoilta että katsojilta vaihtelevia arvioita. Rotten Tomatoes -sivuston mukaan 54 prosenttia kriitikoista on antanut elokuvalle myönteisen arvosanan. Keräys perustuu 87 arviointiin, joista 47 on ”tuoreita” ja 40 ”mätiä”. Yli 2 500 käyttäjästä 39 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 30 arvostelun perusteella elokuva on saanut 62 pistettä sadasta mahdollisesta. Metacriticin viisi käyttäjää on antanut elokuvalle keskiarvon 5,6/10.
Ben-Hur (romaani)

Ben-Hur – kertomus Kristuksen ajoilta () on Lewis Wallacen historiallinen romaani vuodelta 1880.
Romaanin alku sijoittuu Rooman valtakunnan miehittämään Juudeaan ja sen päähenkilönä on nuori juutalainen ruhtinas Judah Ben-Hur joka kokee petoksen ja epäoikeudenmukaisuuden, ja jonka elämänvaiheet kietoutuvat Jeesuksen elämään. Romaani on monitasoinen ja se sai ilmestymisensä jälkeen valtaisan menestyksen, minkä jälkeen siitä on otettu yhä uusia painoksia. Suomeksi se ilmestyi ensimmäisen kerran vuonna 1889 WSOY:n kustantamana. Romaanista on tehty useita elokuvasovituksia, joista tunnetuin on vuoden 1959 elokuva Ben-Hur jossa pääosaa näytteli Charlton Heston.
Vatel

Vatel on vuonna 2000 ensi-iltansa saanut Roland Joffén ohjaama historiallinen draamaelokuva, jonka nimiroolia näyttelee Gérard Depardieu. Elokuvan muissa pääosissa ovat Uma Thurman ja Tim Roth.
Elokuva oli vuoden 2000 Cannesin elokuvajuhlien avauselokuva. Elokuva oli ehdolla parhaan lavastuksen Oscarin saajaksi sekä kahden Césarin saajaksi kategorioissa paras puvustus ja paras lavastus, jolla elokuva palkittiin.
Juoni.
Elokuva sijoittuu vuoteen 1671. Kuningas Ludvig XIV (Julian Sands) on kutsuttu vierailulle Chantillyn linnaan, ja François Vatelin (Gérard Depardieu) vastuulla on järjestää vaikuttava juhla-ateria. Velvollisuudentuntoinen Vatel ajautuu kuitenkin tukalaan tilanteeseen, kun hän ihastuu kuninkaan rakastajattareen Anne de Montausieriin (Uma Thurman). Kaiken lisäksi takkuilevat ruokatoimitukset uhkaavat pilata juhlat.
Ensi-ilta ja vastaanotto.
"Vatel" sai ensi-iltansa Cannesin elokuvajuhlilla 10. toukokuuta 2000, jolloin elokuva myös julkaistiin elokuvateattereissa Ranskassa. Maailmanlaajuisesti elokuva tuotti 3,4 miljoonan dollarin lipputulot.
"Vatel" on saanut vaihtelevan vastaanoton. Rotten Tomatoes -sivuston mukaan 31 prosenttia kriitikoista on antanut elokuvalle myönteisen arvosanan. Keräys perustuu 32 arviointiin, joista kymmenen on ”tuoreita” ja 22 ”mätiä”. Yli 2 500 käyttäjästä 61 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan 13 arvostelun perusteella elokuva on saanut 44 pistettä sadasta mahdollisesta. Metacriticin kymmenen käyttäjää on antanut elokuvalle keskiarvon 5,9/10. AlloCiné-sivuston mukaan yhdeksän ranskalaislehdistön kriitikon arvostelun perusteella elokuva on saanut keskiarvoksi 3/5. AlloCinén yli 490 käyttäjää on antanut elokuvalle keskiarvon 2,8/5.
Näin hänen kuolevan (romaani)

Näin hänen kuolevan () on Lloyd C. Douglasin historiallinen romaani vuodelta 1942.
Romaani sijoittuu keisari Tiberiuksen aikaan. Päähenkilö on nuori epäsuosioon joutunut ylhäissukuinen roomalainen tribuuni Marcellus Gallio joka joutuu hoitamaan Jeesuksen ristiinnaulitsemisen. Hän voittaa arvalla Jeesuksen ihokkaan, jonka vaikutuksesta hän tarinan edetessä kääntyy myöhemmin kristityksi. Romaani kuvaa myös kristinuskon leviämistä ja alkukristittyjen elämää. Romaanista tuli Yhdysvalloissa bestseller.
Romaanin pohjalta on tehty vuoden 1953 elokuva "Näin hänen kuolevan".
Teya

Teodora Špirić (, s. 12. huhtikuuta 2000 Wien, Itävalta), taiteilijanimeltään Teya (aiemmalta taiteilijanimeltään Thea Devy), on itävaltalainen laulaja ja lauluntekijä. Hän edusti Itävaltaa Salenan kanssa kappaleella "Who the Hell is Edgar?" vuoden 2023 Eurovision laulukilpailussa Liverpoolissa. Teya on myös yksi vuoden 2025 Eurovision laulukilpailun voittaneen kappaleen "Wasted Love" lauluntekijöistä.
Varhaiselämä.
Teya on syntynyt vuonna 2000 Wienissä serbialaisille vanhemmille. Teya on viettänyt osan lapsuudestaan Kladovon kaupungissa Itä-Serbiassa.
Ura.
Teya on kirjoittanut lauluja 17-vuotiaasta lähtien. Hänen debyyttisinglensä "Waiting For" julkaistiin vuonna 2018.
Vuonna 2019 Teya pyrki Itävallan edustajaksi vuoden 2020 Eurovision laulukilpailuun kappaleella "Judgement Day", joka ei lopulta tullut valituksi Itävallan yleisradioyhtiön ORF:n sisäisessä valinnassa. Myöhemmin kappale käännettiin serbiaksi ja tällä serbiankielisellä versiolla "Sudnji dan" Teya osallistui Serbian vuoden 2020 euroviisukarsintana toimineeseen "Beovizija 2020" -kilpailuun. Teya sijoittui kilpailun finaalissa kymmenenneksi.
Teya oli yksi itävaltalaisen kykyjenetsintäohjelman "Starmanian" kilpailijoista sen viidennellä tuotantokaudella vuonna 2021.
31. tammikuuta 2023 Teyan julkistettiin edustavan Itävaltaa Salenan kanssa vuoden 2023 Eurovision laulukilpailussa Liverpoolissa. Teya ja Salena ystävystyivät "Starmania"-kilpailun kuvauksissa. Heidän edustuskappaleensa "Who the Hell is Edgar?" julkaistiin 8. maaliskuuta 2023. Kappale selvisi finaaliin 11. toukokuuta 2023 järjestetystä Eurovision laulukilpailun toisesta semifinaalista. Kilpailun finaalissa 13. toukokuuta Teya ja Salena esiintyivät ensimmäisenä ja sijoittuivat viidennelletoista sijalle 120 pisteellä. Suomen singlelistalla edustuskappale saavutti parhaimmillaan 20. sijan.
Euroviisujen jälkeen Teya ja Salena julkaisivat vielä kaksi yhteiskappaletta: "Bye Bye Bye" ja "Ho Ho Ho". Marraskuussa 2023 he kertoivat "EuroTrip" -podcastissa, etteivät jatka enää duona.
Teyan EP-levy "Grandma on the Dancefloor" julkaistiin 30. elokuuta 2024.
Teya on yksi "Wasted Love" kappaleen tekijöistä yhdessä Thomas Thurnerin sekä kappaleen esittäjän JJ:n eli Johannes Pietschin kanssa. Kappale edusti Itävaltaa vuoden 2025 Eurovision laulukilpailussa Baselissa ja voitti kilpailun 436 pisteellä.
Kunnianarvoisa

Kunnianarvoisa on katolisessa kirkossa kuolleelle henkilölle annettava arvonimi, joka myönnetään sen jälkeen, kun hänet on jo nimetty "Jumalan palvelijaksi" ja tunnustettu eläneen sankarillisia hyveitä. Tämä on toinen vaihe nelivaiheisessa pyhimykseksi julistamisen prosessissa.
Kun henkilön elämää, opetuksia ja tekoja on tutkittu "Jumalan palvelija" -vaiheen jälkeen, Pyhien asioiden kongregaation suosituksesta paavi voi virallisesti todeta, että henkilö on elänyt sankarillisen hyveellisesti. Tällöin hänelle myönnetään arvonimi "kunnianarvoisa", ja uskovaisia kannustetaan pyytämään hänen esirukoiluaan.
Veijo Kaitala

Veijo Tapani Kaitala (s. 8. huhtikuuta 1951 Muhos) on suomalainen insinööri ja emeritusprofessori.
Veijo Kaitala syntyi insinööri Pauli Kaitalan ja Terttu Valtatien perheeseen. Hänen puolisonsa vuodesta 1979 (ero) oli professori Arja Kaitala. Veijo Kaitala tuli ylioppilaaksi Virtain yhteiskoulusta 1970 ja valmistui Teknillisestä korkeakoulusta diplomi-insinööriksi 1977 ja tekniikan lisensiaatiksi 1980 ja väitteli siellä tekniikan tohtoriksi 1985. 
Kaitala oli Suomen Akatemian vanhempi tutkija 1988–1996 ja varttunut tieteenharjoittaja 1996–1997 ja 2001–2003, ekologian ja ympäristönhoidon professori Jyväskylän yliopistossa 1997–2002 ja sitten populaatioekologian professori Helsingin yliopistossa. Hän on ollut siellä myös dosentti, samoin kuin Teknillisessä korkeakoulussa, Jyväskylän yliopistossa ja Oulun yliopistossa. Tutkija Kalifornian yliopistossa Berkeleyssä Kaitala oli 1987–1989 ja Ruotsin kuninkaallisessa tiedeakatemiassa 1992–1993 ja vieraileva professori Oslon yliopistossa 2003–2006.
John Arnold

John Arnold (1736 Bodmin, Cornwall, Englanti – 11. elokuuta 1799 Well Hall, Kent, Englanti) oli englantilainen keksijä ja kelloseppä, joka teki tärkeitä edistysaskeleita kellojen valmistuksessa. Hän kehitti muun muassa kaksimetallisen lämpökompensoivan tasapainon, sylinterimäisen tasapainojousen päättökäyrineen sekä detent-ankkuroinnin.
Arnoldia pidetään yhtenä kaikkien aikojen suurimmista ja innovatiivisimmista kellosepistä. Hän vaikutti merkittävästi siihen, että aikakauden tutkimusmatkailijat pystyivät määrittämään pituuspiirinsä merellä, ja hän toi käyttöön termin "kronometri", jota käytetään edelleen.
Arnold syntyi kellosepän pojaksi Bodminissa vuonna 1736 ja oppi ammattinsa isältään. 
Vuonna 1755 hän muutti Hollantiin, missä kehitti taitojaan ja oppi sujuvasti saksaa. Palattuaan Englantiin hän perusti Lontooseen kelloliikkeen, jonka perustamiseen hän sai lainan liiketuttavaltaan William McGuirelta. Lontooseen palattuaan hänen lahjakkuutensa alkoi tulla esiin. Hän pääsi kuningas Yrjö III:n suosioon lahjoittamalla tälle repeteeritoiminnolla varustetun sormuskellon ja myöhemmin monimutkaisemman kulta-emalisen taskukellon "Number 1", jossa oli minuutti- ja sekuntitoiminnot. 
Arnoldin ensimmäiset merikronometrit esiteltiin Longitude Boardille vuonna 1770, ja ne olivat edullisia valmistaa. Hänen kehittämiään merikronometreja käytettiin myös James Cookin Tyynenmeren retkillä. Arnoldin tavoitteena oli valmistaa pienikokoisia ja tarkkoja taskukronometreja. Vuonna 1775 hän patentoi lämpökompensoivan kaksimetallitasapainon sekä paransi tasapainojousen ja ankkuroidun mekanismin rakennetta.
Arnoldin kellojen tarkkuus ja innovaatiot saivat laajaa tunnustusta, ja hänen "N° 36" -taskukronometrinsa läpäisi menestyksekkäästi yli vuoden kestäneet kokeet Greenwichin observatoriossa.
1790-luvulla Arnold tutustui Abraham-Louis Breguetiin, jonka kanssa hän solmi ystävyyden. Molempien pojat suorittivat oppipoikakoulutuksen toistensa työpajoissa. Breguet kehitti Arnoldin keksintöä, tourbillonia, ja omisti Arnoldille suuren kunnioituksen, jonka hän ilmaisi vuonna 1808 lahjoittamalla tourbillon-ankkuroinnin Arnoldin pojalle. Arnold jäi eläkkeelle vuonna 1796 ja luovutti yrityksensä pojalleen John Roger Arnoldille. John Arnold kuoli vuonna 1799.
Dorsaali

Dorsaalit (lat. "dorsum" 'selkä') ovat äänteitä, joita artikuloidaan käyttäen kielen selkää. Termiä on käytetty etenkin fonologisten piirteiden teoriassa, jossa labiaalien, dorsaalien ja koronaalien on kunkin katsottu muodostaneen oman artikulaattoriin perustuvan luonnollisen luokkansa.
Louis Nitka

Louis Nitka (s. 13. marraskuuta 1940 Pariisi) on ranskalainen, pitkään Ruotsissa asunut kuvataiteilija, kuvittaja ja pilapiirtäjä. Hän on tehnyt 1950-luvun lopulta alkaen eroottisia pilapiirroksia miestenlehtiin sekä pilakuvia ja humoristisia kuvituksia myös muualle, muun muassa terveysaiheista ruotsalaisen lääkäri-pakinoitsija Rickard Fuchsin kirjoihin. Nitkan kuvat ovat pieniä ja minimalistisia viivapiirroksia. 
Elämä.
Louis Nitka syntyi Puolasta Ranskaan natseja pakoon tulleelle juutalaiselle räätälipariskunnalle puoli vuotta sen jälkeen, kun natsit olivat miehittäneet Ranskankin. Perhe pakeni Pariisista lounaisranskalaiseen Paun kaupunkiin, jossa koulupoika Louis osoitti lahjoja piirtämiseen. Vuonna 1955 Nitkat palasivat Pariisiin ja Louis pääsi opiskelemaan keramiikkaa L’École des Arts Appliqués -oppilaitokseen. Jo 16-vuotiaana hän sai piirroksiaan julkaistuksi eri lehdissä ja vuoteen 1958 mennessä hänet tunnettiin poliittisena pilapiirtäjänä lehdistä "La Croix, Ici Paris, Lui, Minute, Pariscope, Le Pèlerin, Pilote" ja "Télérama". Vuosina 1961–1962 Nitka palveli Algerian sodassa.
1960-luvun loppupuolen Louis Nitka eli hippielämää New Yorkin Greenwich Villagessa ja teki läpimurtonsa pilapiirtäjänä. Hänen asiakkaitaan olivat ainakin "Harper’s Magazine, Look, The New Yorker, Penthouse, Saturday Evening Post, The Spectator, Time Out" ja "True". Osan vuodesta hän asui Floridassa jossa toimi myös taideopettajana. Nitka lähti kiertämään maailmaa ja rahoitti matkaansa julkaisemalla piirroksia muun muassa Japanissa ja Brasiliassa.
1970-luvun taitteessa Nitka asui puolisen vuotta Suomessa, koki lyhyen avioliiton ja sai pojan suomenruotsalaisen naisen kanssa. Sitten hän asettui pysyvämmin Tukholmaan, jossa hänen poikansa oli 1990-luvulla mukana yhteisessä galleria- ja ravintolayrityksessä. Ruotsissa Nitka sai muitakin tilauksia kuin lehtipiirroksia. Hän teki yli 200 humoristista postikorttia, julisteita, useita kirjoja ja kirjankuvituksia sekä mainoskuvituksia muun muassa Ikealle ja seksuaaliterveysaiheisiin valistuskampanjoihin. 
Yhdessä muusikkonakin tunnetun Ronny Åströmin kanssa hän teki 1970-luvun puolivälissä Nelle Fant -norsuhahmosta kertovia lastenkirjoja. Nitka nousi suosioon myös Suomessa ja piti töistään näyttelyn Helsingissä marraskuussa 1992. Jo 1970-luvulla hänen töitään julkaisivat "Seura" ja miestenlehti "Jermu", ja 1980-luvun puolivälissä hänen julisteitaan ja korttejaan markkinoi Seven Art -myymälä Helsingin uudessa Forum-kauppakeskuksessa.
Ruotsin ohella Nitka on asunut pitkään osan ajan vuodesta Thaimaassa.
Candy World

Candy World on ruotsalainen vuonna 2007 perustettu myymäläketju, joka myy makeisia, virvoitusjuomia ja energiajuomia. Ketjulla on seitsemän myymälää Ruotsissa, joista ensimmäinen perustettiin Pohjois-Ruotsin Haaparantaan vuonna 2007. Haaparannan myymälä on Euroopan suurin karkkikauppa ja se on suosittu etenkin suomalaisten kesken, koska se sijaitsee vain pari kilometriä Suomen rajasta länteen. Haaparannan Candy World toimii samoissa tiloissa nuuskaliike King of Snusin kanssa.
Candy World perustettiin vuonna 2007, kun kaksi yrittäjää Stefan Sundvall ja Kent Långström kohtasivat. He alkoivat suunnittelemaan makeisliikettä Suomen ja Ruotsin rajalle kuultuaan, että suomalaiset ovat maailman kovimpia makeisten syöjiä ja ruotsalaiset toiseksi kovimpia. Nykyään yritys on laajentunut pitkälti Keski-Ruotsiin.
Candy Worldin liikevaihto oli vuonna 2024 noin 340 miljoonaa Ruotsin kruunua ja henkilöstön määrä hieman alle sata. Liikevaihdon on määrä nousta vuonna 2025 noin 500 miljoonaan kruunuun. Tavoitteena on perustaa 5-10 vuoden aikana vähintään 30 myymälää, korottaa liikevaihto yli miljardiin ja jossain vaiheessa laajentaa muuhun Eurooppaan.
Myymälät (2024).
Lisäksi suunnitteilla on Uumajan myymälä.
Militärischer Abschirmdienst

Militärischer Abschirmdienst (MAD) on Saksan liittotasavallan sotilastiedustelupalvelu, jonka vastuulla on vastatiedustelu. MAD kerää tietoa ulkomaiden tiedusteluoperaatioista ja tekee arvioita turvallisuusjärjestelmistä, joiden on tarkoitus suojata salassa pidettävää tietoa. Se myös neuvoo Saksan asevoimia ja hallitusta turvallisuusasioissa.
Toivo Heimonen

Toivo Aappo Heimonen (15. maaliskuuta 1890 Joensuu – 31. toukokuuta 1935 Helsinki) oli suomalainen toimittaja.
Heimonen pääsi ylioppilaaksi Joensuun lyseosta 1909 ja meni sitten sanomalehtialalle oikolukijaksi Viipuri-lehden toimitukseen. Sittemmin hän oli lehden reportterina ja toisena toimitussihteerinä vuoteen 1914 saakka ja toimi samalla Uusi Aura-lehden Viipurin kirjeenvaihtajana 1912–1913. Heimonen oli sitten Itä-Suomen Uutistoimiston palveluksessa Viipurissa 1914–1915. Vuonna 1917 hän toimi metsähallituksen uittokasöörinä Pohjois-Karjalan piirissä. Vuosina 1919–1920 hän oli "Suomen Jääkärit"-teoksen toimitussihteerinä. Tämän jälkeen Heimonen oli jonkin aikaa Lalli-lehden toimitussihteerinä ja sitten työssä Suomen Tietotoimiston Turun konttorissa 1920–1922. Vuonna 1922 hän siirtyi Uusi Aura-lehden reportteriksi. Heimonen oli vuodesta 1930 Ajan Sana-lehdessä ja viimeksi hän oli Suomen Tietotoimiston palveluksessa. Heimonen otti osaa 1918 Suomen sisällissotaan Karjalan rintamalla ja palveli sodan jälkeen Karjalan Ratsujääkärirykmentissä. Hän kävi myös 1918–1919 Markovillan upseerikoulun kurssin Viipurissa.
Heimonen kuoli toukokuussa 1935 Helsingissä 45-vuotiaana sydänkohtaukseen työpöytänsä ääressä.
E (elokuva)

E on vuonna 2025 ensi-iltansa saanut suomalainen Anna Erikssonin ohjaama ja käsikirjoittama taide-elokuva. Elokuva on päätösosa Erikssonin kirjaintrilogiaan, jonka aiemmat osat ovat "M" (2018) ja "W" (2022). Trilogia tutkii naiseuden, vallan, seksuaalisuuden ja alitajunnan teemoja elokuvailmaisun keinoin.
"E" kertoo Suomen entisestä pääministeristä Eva Voglerista, joka aiheuttaa skandaalin Nobel-gaalassa ja katoaa sen jälkeen todellisuuden autiomaahan. Autiomaassa hän kohtaa kaksoisolentonsa sekä muita eksyneitä hahmoja.
"E" sai maailmanensi-iltansa Locarnon elokuvajuhlilla 9. elokuuta 2025. Suomessa se sai teatteriensi-illan 26. syyskuuta Pirkanmaan elokuvakeskuksen levittämänä.
Veera Kuosmanen

Veera Kuosmanen (s. 2004) on suomalainen salibandyn pelaaja, pelipaikaltaan hyökkääjä. Hän edustaa F-liigassa Turun Palloseuraa.
Kuosmanen on porilaisseura FBT Karhujen kasvatti. Hän pelasi aikuisten liigassa ensimmäisen ottelunsa kaudella 2019–2020 tamperelaisen Classicin joukkueessa ja teki siinä kaksi maalia. Kaudella 2021–2022 hän pelasi neljä runkosarjaottelua ja kuusi pudotuspeliä ilman tehopisteitä. Tuolloin hän pelasi vielä pääasiassa 18-vuotiaiden SM-sarjassa ja voitti Classicin joukkueen kapteenina ikäluokan Suomen-mestaruuden.
Kuosmanen siirtyi vuonna 2022 Turun Palloseuraan. Ensimmäisellä Turun-kaudellaan hän voitti Suomen-mestaruuden ja pelasi runkosarjassa 17 ottelua, joissa hän teki neljä maalia ja antoi viisi maalisyöttöä, sekä pudotuspeleissä kymmenen ottelua, joissa hän teki neljä maalia ja sai kolme syöttöpistettä. Kaudella 2023–2024 hän voitti toistamiseen Suomen-mestaruuden. Hän pelasi runkosarjassa 22 ottelua, joissa hän teki kahdeksan maalia ja antoi 13 maalisyöttöä, sekä pudotuspeleissä 13 ottelua, joissa hän teki neljä maalia ja sai kolme syöttöpistettä. Kauden 2024–2025 saavutuksena oli SM-hopeaa. Kuosmanen pelasi tuolla kaudella runkosarjassa 22 ottelua, joissa hän teki 23 maalia ja antoi 16 maalisyöttöä, sekä pudotuspeleissä 12 ottelua, joissa hän teki 13 maalia ja sai kolme syöttöpistettä. Hän oli runkosarjan pistepörssissä kuudes ja pudotuspelien pistepörssissä neljäs, ja hän oli pudotuspelien paras maalintekijä yhdessä Classicin Suvi Hämäläisen kanssa.
Kuosmanen valittiin Suomen naisten maajoukkueeseen kesäkuussa 2025 pelattavaan EFT-turnaukseen.
Alejandro Cachón

Alejandro Cachón (s. 28. tammikuuta 1999) on espanjalainen ralliautoilija. Hän kilpailee WRC2-sarjassa. Cachón voitti vuonna 2024 espanjalaisen Rally Superchampionship -sarjan (Súper Campeonato de España de Rally) kartanlukija Borja Rozadan kanssa.
Itävallan parlamenttivaalit 1983

Itävallan vuoden 1983 parlamenttivaalit järjestettiin 24. päivä huhtikuuta. Vaalit voitti SPÖ, joka sai 47,8 prosenttia äänistä ja 90 paikkaa parlamentin alahuoneessa. Toiseksi tullut ÖVP sai 43,21 prosenttia äänistä ja 81 paikkaa. FPÖ jäi kolmanneksi 4,97 prosentilla äänistä. Sen paikkamääräksi tuli 12. Vaalien seurauksena liittokansleri Bruno Kreisky erosi. Fred Sinowatz nousi hänen tilalleen ja muodosti uuden hallituksen FPÖ:n kanssa.
Písekin portti

Písekin portti (tšekiksi "Písecká brána") on osa Tšekin pääkaupunkia Prahaa aikoinaan ympäröineestä Marian muurista. Se sijaitsee Praha 6:n kaupunginosassa, Hradčanyn alueella. Nykyään sen rakennuksessa järjestetään muun muassa kulttuuritapahtumia.
Nimen alkuperä.
Portti tunnetaan myös nimellä myös Bruskán portti läheisen Bruská-puron mukaan. Sen yleisemmässä käytössä oleva nimi Písek tulee samalla paikalla aikoinaan sijainneesta esikaupungista.
Historia.
Písekin portin rakennutti vuonna 1721 Kryštof Dienzenhofer Giovanni Battista Alliprandin suunnitelmien mukaisesti. Se sijaitsee yhä pystyssä olevien Pyhän Yrjön sekä Pyhän Ludmilan vallisarvien välissä.
Vuodestä 1828 lähtien Písekin portin kautta kulki hevosvetoinen rautatie Lányyn. Rautatieyhteyttä parannettiin kaksikymmentä vuotta myöhemmin kun höyryjunayhteys Olomouciin ja Dresdeniin valmistui. Vuonna 1860 tehtiin päätös Marian muurien purkamisesta kun niiden katsottiin olevan haitaksi Prahan kehitykselle. Vain pienet osat siitä ovat säilyneet tähän päivään asti. Písekin porttia suojeli sen sijainti joka ei haitannut rakentamista tai liikennettä.
Muista kuudesta Marian muurin portista ainoastaan Táborin ja Leopoldin portit Vyšehradissa ovat säilyneet tähän päivään saakka.
Arkkitehtuuri.
Písekin portin keskuskäytävä on alun perin tarkoitettu hevosvaunuille, ja sen kummalkin puolella olevat pienemmät käytävät jalankulkijoille.
Nykypäivänä.
2000-luvulla Písekin porttia on kunnostettu ja se on suosittu kulttuuri- ja tapahtumakeskus. Portin yhteydessä järjestetään muun muassa näyttelyitä, häitä, konsertteja ja sekä erilaisia juhlia. Rakennuksen sisällä toimii kahvila.
Itävallan parlamenttivaalit 1999

Itävallan vuoden 1999 parlamenttivaalit järjestettiin 3.10.1999. Niissä valittiin jäsenet parlamentin alahuoneeseen eli kansallisneuvostoon. 
Vaalit voitti SPÖ, joka sai 183 paikasta 65, ÖVP sai 52 ja Vihreät 14. Edellisiin vaaleihin verrattuna SPÖ menetti 6 paikka, Liberaali foorumi menetti kaikki 10 paikkaansa, Vihreät lisäsi paikkamääräänsä viidellä ja FPÖ kahdellatoista. ÖVP:n puheenjohtaja Wolfgang Schüssel nousi liittokansleriksi ja muodosti uuden hallituksen FPÖ:n kanssa.
Rihmamonni

Rihmamonni ("Rhamdia quelen") on pimeloihin kuuluva kalalaji. Lajia tavataan makeista vesistä Keski- ja Etelä-Amerikasta.
Koko ja ulkonäkö.
Rihmamonni kasvaa useimmiten noin 38 cm pitkäksi ja voi suurimmillaan saavuttaa noin 60 cm:n pituuden. KOiraat ovat usein naaraita kookkaampia. Ruumiinrakenteeltaan laji on pitkänomainen ja litteähkö. Selkäevän ja rintaevien piikit ovat yhteydessä myrkkyrauhaseen. Selkäevää seuraa pitkä ja matala rasvaevä. Rihmamonnin pyrstöevä on haarautunut. Kalan kuonossa on kolme viikisäieparia, joista yksi on erittäin pitkä. Rihmamonni on väriltään ruskea ja ruumiissa on tummempia laikkua, jotka voivat muodostaan juovan. Lajista tunnetaan myös luolissa elävä vaalea ja silmätön muoto.
Levinneisyys ja elintavat.
Rihmamonnin levinneisyysalue on laaja ja ulottuu Meksikon keskiosista Etelä-Amerikan länsi- ja keskiosia pitkin Argentiinaan. Lajin elinympäristöä ovat erityisesti melko hitaastivirtaavat joet, mutta sitä tavataan myös järvistä. Kala on yöaktiivinen ja liikkuu lähellä hiekka- tai mutapohjaa. Rihmamonnin ravintoa ovat hyönteiset, äyriäiset , nilviäiset ja kalat. Laji kutee ympärivuotisesti ja klisääntymisen huippu on keväällä.
Rihmamonni on kaupallisesti merkittävä ruokakala ja myös suosittu vapaa-ajankalastuksesn kohde. Lajia myös viljellään kalanviljelylaitoksissa.
Hamppupuolue

Hamppupuolue () on suomalainen puolue, joka ajaa kannabiksen käytön laillistamista ja kannabikseen liittyvien asenteiden muuttumista. Puolue ei ota kantaa muihin poliittisiin asiakysymyksiin mutta sallii ehdokkaidensa mielipiteenvapauden. Puolue perustettiin vuonna 2022 ja rekisteröitiin Suomen puoluerekisteriin 28. toukokuuta 2025 sen saatua kerättyä vaadittavat 5 000 kannattajakorttia.
Puolueen puheenjohtajana toimii Tapani Karvinen ja varapuheenjohtajana Johan Kustonen.
Hamppupuolue on järjestänyt hamppumarssin Turussa toukokuussa 2024 ja 2025.
Hamppupuolue järjesti lokakuussa 2024 eduskuntatalon edessä rauhallisen kymmenen henkilön mielenosoituksen, jossa oli tarkoitus antaa kansanedustajille kannabiksentaimia. Poliisi takavarikoi 199 taimea jo ennen tapahtuman alkua ja vei loputkin sen jälkeen, kun puheenjohtaja Tapani Karvinen oli esitellyt kasvia "Iltalehden" toimittajalle.
Hapanimelä

Hapanimelä on makuyhdistelmään liittyvä käsite, josta puhutaan joidenkin ruokalajien yhteydessä. Hapanimelissä ruoissa yhdistyvät esimerkiksi sokeri ja etikka. Hapanimeliä leipiä ovat jotkut limput, kuten setsuuri. Hapanimeliä ruokia valmistetaan kalasta ja lihasta, jolloin ruokiin käytetään vihanneksia, hedelmiä ja hapanta kastiketta, kuten soijakastiketta. Jotkut kastikkeet ovat hapanimeliä. Niitä käytetään muun muassa wokkiruokiin.
Alakylän koulu (Seinäjoki)

Alakylän koulu on Seinäjoen Alakylässä sijaitseva peruskoulu. Koulun rehtorina toimii Sanna Kontio. Koulu on saanut ensimmäisenä suomalaisena kouluna yrittäjyyskasvatuksen laatuleiman vuonna 2013. Koulu on kuusiluokkainen alakoulu. Alakylän koulussa on noin 275 oppilasta.
Alaviitalan koulu

Alaviitalan koulu on Seinäjoen Peräseinäjoella sijaitseva peruskoulu. Vs. koulunjohtajana toimii Johanna Rintamäki. Koulu on kuusiluokkainen alakoulu. Alaviitalan koulussa on noin 75 oppilasta.
Aseman koulu (Seinäjoki)

Aseman koulu on Seinäjoen Ylistarossa sijaitseva peruskoulu. Koulunjohtajana toimii Pertti Mattila. Koulu on kuusiluokkainen alakoulu. Koulurakennus on valmistunut vuonna 1922, ja laaja peruskorjaus on valmistunut alkuvuonna 2020. Koulun pihapiirissä on vuonna 2018 valmistunut monitoimihalli, josta löytyy täysimittainen liikuntasali ja kuntosali. Aseman koulussa on noin 40 oppilasta.
Halkosaaren koulu

Halkosaaren koulu on Seinäjoen Halkosaaressa sijaitseva peruskoulu. Koulunjohtajana toimii Tero Juonoja. Koulu on kuusiluokkainen alakoulu. Halkosaaren vanha koulu rakennettiin vuonna 1934. Ensimmäinen koulun laajennus tehtiin vuonna 1992, jolloin rakennettiin kokonaan uusi rakennus päiväkodin kanssa samaan pihaan. Halkosaaren kylän asukasluvun kasvaessa koulua laajennettiin vielä vuosina 2008-2009 nykyiseen muotoonsa. Uudet rakennukset vihittiin käyttöön vuonna 2010. Halkosaaren koulussa on noin 140 oppilasta.
Hyllykallion koulu

Hyllykallion koulu on Seinäjoen Hyllykalliolla sijaitseva peruskoulu. Koulun rehtorina toimii Irene Turenius. Koulu on kuusiluokkainen alakoulu ja siinä on yhteensä 13 opetusryhmää. Hyllykallion koulu on rakennettu vuonna 1976 ja laajennusosa kymmenen vuotta myöhemmin. Koulun uusin laajennusosa valmistui syksyllä 2011. Hyllykallion koulussa on noin 300 oppilasta.
Kertunlaakson koulu

Kertunlaakson koulu on Seinäjoen Kertunlaaksossa sijaitseva peruskoulu. Koulunjohtajana toimii Elisa Puoskari. Koulu on neljäluokkainen alakoulu. Kertunlaakson koulu valmistui kokonaisuudessaan keväällä 2021. Kertunlaakson koulua laajennetaan lukuvuoden 2024-2025 aikana. Kertunlaakson koulussa on noin 150 oppilasta.
Keski-Nurmon koulu

Keski-Nurmon koulu on Seinäjoen Keski-Nurmossa sijaitseva peruskoulu. Koulunjohtajana toimii Pekka Takamaa. Koulu on kuusiluokkainen alakoulu. Keski-Nurmon koulu valmistui syksyllä 2009 yhdistäen kaksi kyläkoulua. Keski-Nurmon koulussa on noin 130 oppilasta.
Kirja-Matin koulu

Kirja-Matin koulu on Seinäjoen Ylistarossa sijaitseva peruskoulu. Koulunjohtajana toimii Pertti Mattila. Koulu on kuusiluokkainen alakoulu. Kirja-Matin koulu on saanut nimensä ylistarolaisen Matti Pohdon mukaan. Kirja-Matin koulussa on noin 150 oppilasta.
Kivistön koulu (Seinäjoki)

Kivistön koulu on Seinäjoen Kivistössä sijaitseva peruskoulu. Koulun rehtorina toimii Sirkku Hietanen. Koulu on kuusiluokkainen ja kaksisarjainen alakoulu. Kivistön koulussa on noin 230 oppilasta.
Botnia Golf

Botnia Golf (lyh. BG) on Kauhajoen Päntäneellä sijaitseva 18-reikäinen golfkeskus. Kosti Kurosen suunnitteleman kentän pituus on 6 129 m ja sen kokonais-par on 72.
Kenttä tunetaan monipuolisena ja vaihtelevana golfkenttänä, jossa väylät kiertelevät kumpuilevassa maastossa metsässä ja pellolla. Kaudella 2009 kentälle valmistui uusi klubi. Kentällä on myös kattava kastelujärjestelmä, range, putti- ja pitchiviheriö. Botnia Golf valittiin GolfDigestin kenttärankingissa (2013) hinta-laatu suhteelta Suomen toiseksi parhaaksi kentäksi. 
Botnia Golf avattiin vuonna 1989.
Pietarsaaren golfkenttä

Jakobstads Golf - Pietarsaaren Golf (lyh. JPG) on Pietarsaaressa sijaitseva 18-reikäinen golfkeskus. Björn Erikssonin suunnitteleman kentän pituus on 5 771 m ja sen kokonais-par on 72.
Pietarsaaren golfkenttä sijaitsee Pirilössä, suuren niemen kärjessä ja moni reikä on veden äärellä. Maastoerot ovat pieniä ja metsä ympäröi reikiä. Klubirakennuksessa on suihkut, WC, pukuhuoneet ja kahvila/ravintola.
Glanshammar

Glanshammar on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 784 asukasta vuoden 2023 lopussa.
Norra Bro

Norra Bro on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 1 086 asukasta vuoden 2023 lopussa.
Latorpsbruk

Latorpsbruk on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 776 asukasta vuoden 2023 lopussa.
Järviseudun Golf

Järviseudun Golf (lyh. JGS) on Lappajärvellä sijaitseva 18-reikäinen golfkeskus. Kentän pituus on 5 853 m ja sen kokonais-par on 72.
Kentän ensimmäinen ysi kiemurtelee kumpuilevassa metsämaastossa ja moni väylä on jopa huomattavan pitkä. Takalenkki pelataan puistomaisessa ympäristössä niemellä veden äärellä. Sen reiät ovat merkittävästi lyhyempiä. Myös klubitalo kattoviheriöineen on nähtävyys. Kentän keskellä sijaitsee Hotelli Kivitippu.
Ölmbrotorp

Ölmbrotorp on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 508 asukasta vuoden 2023 lopussa.
Hampetorp

Hampetorp on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 306 asukasta vuoden 2023 lopussa.
Kilsmo

Kilsmo on entinen taajama ja nykyinen pientaajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 190 asukasta vuoden 2023 lopussa.
Kokkolan Golf

Kokkolan Golf (lyh. KoG) on Kokkolassa sijaitseva 18-reikäinen golfkeskus. Karl-Johan Indolan suunnitteleman kentän pituus on 6 114 m ja sen kokonais-par on 72.
Kokkolan vuonna 1957 perustettu golfseura on Suomen neljänneksi vanhin. Isojärven kenttä on luonteeltaan kaksijakoinen: puistomaisesti rakennetut yhdeksän ensimmäistä reikää ovat tasaisia ja väyliltään melko leveitä. 11 on kentän pisin reikä, oikealle kääntyvä 509-metrinen par-viitonen. Kierroksen päättää uusi, vuonna 2007 valmistunut, veden yli lyötävä par 5.
Askersby

Askersby on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 243 asukasta vuoden 2023 lopussa.
Runnaby

Runnaby on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 458 asukasta vuoden 2023 lopussa.
Kuortane Golf

Kuortane Golf (lyh. KuGo) on Kuortaneella sijaitseva 9-reikäinen golfkeskus. Lassi-Pekka Tillanderin suunnitteleman kentän pituus on 2 582 m ja sen kokonais-par on 35. Rata valmistui heinäkuussa 2002.
Golfkenttä sijaitsee Kuortaneen Mäyryn kylässä, valtatie 66:n välittömässä läheisyydessä. Kenttä on rakennettu pohjalaiseen pelto- ja järvenrantamaisemaan. Erikoisuutena kentällä on muun muassa tervahautaväylä, jossa on omia paikallissääntöjä. Tiipaikkoja on kolmella väylällä kaksin kappalein. Jos ysin kiertää kahdesti, kannattaa nämä väylät pelata eri tiipaikalta, jolloin ne muuttuvat mekoisesti. Alueella on myös klubiravintola Kuharanta, iso järvenrantaterassi, pukukaapit, pro shop, tilausrantasauna, range, puttiviheriö ja kahden viheriön chippialue.
Sjöboviken

Sjöboviken on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 213 asukasta vuoden 2023 lopussa.
Frommesta

Frommesta on taajama Kumlan ja Örebron kuntien alueella Örebron läänissä Närken historiallisessa maakunnassa Ruotsissa. Taajamassa oli 213 asukasta vuoden 2023 lopussa.
Remson Golf Club

Remson Golf Club (lyh. RGC) on Pedersören Pännäisissä sijaitseva 9-reikäinen golfkeskus. Pekka Sivulan ja Gustav Segerstamin suunnitteleman kentän pituus on 2 811 m ja sen kokonais-par on 36.
Kenttä koostuu kahdesta eri lenkistä, joten kentällä on mahdollista pelata neljän tai viiden reiän nopeita kierroksia. Remsonista löytyy on myös range, putti- ja chippiviheriö ja harjoitusbunkkeri.
Have Some Fun (kappale)

Have Some Fun on tšekkiläisen laulajan Tereza Kerndlován esittämä kappale hänen toiselta studioalbumiltaan "Have Some Fun". Kappale edusti Tšekkiä vuoden 2008 Eurovision laulukilpailussa Belgradissa. Kappaleen on sanoittanut Gordon Pogoda ja säveltänyt Pogodan lisäksi Stano Šimor.
Julkaisu ja Eurosong 2008.
Tereza Kerndlován toinen albumi "Have Some Fun" julkaistiin 5. marraskuuta 2007. Kerndlová osallistui albumin nimikkokappaleella Tšekin euroviisukarsintana toimineeseen "Eurosong 2008" -kilpailuun, jonka finaalissa kilpaili yhteensä kymmenen laulua. "Have Some Fun" voitti 26. tammikuuta 2008 järjestetyn julkisen karsinnan ja täten se valittiin Tšekin edustajaksi vuoden 2008 Eurovision laulukilpailuun.
Eurovision laulukilpailussa.
Vuoden 2008 Euroviisuissa Tšekki arvottiin esiintymään 22. toukokuuta järjestettyyn toiseen semifinaaliin. Semifinaalissa Tereza Kerndlová esitti kappaleen kahdeksantena, Sveitsiä edustaneen Paolo Meneguzzin "Era stupendo" -kappaleen jälkeen ja ennen Valko-Venäjää edustanutta Ruslan Alehnon "Hasta la vista" -kappaletta. Lavalla Kerndlován kanssa olivat tanssija-taustalaulajat Adéla Blažková, Alena Langerová, Daniela Jančichová-Nízlová ja Veronika Nízlová sekä DJ Jan Gajdoš.
Semifinaalin lopussa Tšekkiä ei mainittu kymmenen finaaliin selvinneen joukossa eikä näin ollen päässyt kilpailemaan 24. toukokuuta 2008 järjestetyssä finaalissa. Semifinaalissa kappale jäi 18. sijalle yhdeksällä pisteellä, ohittaen vain Unkarin. Pisteistä viisi tuli Makedoniasta, kaksi Kroatiasta ja yksi piste Maltalta ja Turkista kummastakin.
Huolimatta heikosta menestyksestä Euroviisuissa, "Have Some Fun" oli Tšekin menestynein euroviisuedustuskappale vuoteen 2015 asti, kun maa palasi viiden vuoden tauolta.
Vöyrin Golf

Vörå Golf – Vöyrin Golf (lyh. VÖG) on Vöyrillä sijaitseva 9-reikäinen golfkeskus. Kentän pituus on 2 675 m ja sen kokonais-par on 36.
Kenttä sijaitsee Vöyrin hiihtokeskuksen vieressä Bagbergetin ympäristössä. Kenttä on avattu vuonna 2009.
Apostolinen prefektuuri

Apostolinen prefektuuri on katolisen kirkon hallinnollinen käsite, joka viittaa sellaiseen alueeseen, joka ei vielä ole oma hiippakuntansa. Apostolinen prefektuuri voidaan myös muodostaa sellaisessa tapauksessa, jossa jonkun maantieteellisesti laajan hiippakunnan katolinen väestö on epätasaisesti jakautunut ja vähäväkinen alue erotetaan apostoliseksi prefektuuriksi. Sitä johtaa apostolinen prefekti, joka kirkon hierarkiassa vikaarin alapuolella ja hänellä on vähemmän valtaa.
Katolisella kirkolla on 38 apostolista prefektuuria, joista ylivoimaisesti suurin osa sijaitsee Kiinan kansantasavallassa. Libya, Marshallinsaaret ja Falklandinsaaret muodostavat omat apostoliset prefektuurinsa.